Universis presentes litteras inspecturis, Guillermus, decanus Tornodori, salutem in Domino. Noveritis quod Huo, dictus Clarius, et Dulcis, uxor ejus, in nostra presentia constituti, recognoverunt se dedisse in puram et perpetuam elemozinam, pro remedio animæ suæ, ecclesiæ Beatæ-Mariæ Fonteneti, quandam vineam sitam apud Tornodorum, juxta vineam dictorum Fontenetensium quæ dicitur Planta-Alba. Insuper, elegerunt sepulturam suam in cimiterio Fonteneti, si citra mare obierint. In cujus rei testimonium presentes litteras sigilli nostri munimine tradidimus roboratas. Datum, die sabbati proxima post festum Paschæ, anno Domini millesimo ducentesimo quadragesimo-nono, mense aprili.... (sola restat corrigia.) - Cum hoc instrumento est et aliud pro eodem facto sic incipiens: ego Milo, magister domus-Dei de Tornodoro, notum facio omnibus presentes litteras inspecturis, quod in mea presentia constituti Huo, dictus Clarius, burgensis de Tornodoro, et Dulcis, uxor ejus, recognoverunt, etc., etc., prout superius scripta sunt. Actum, anno Domini millesimo ducentesimo quadragesimo-septimo...... (restat sigillum.)